**อ่างเก็บน้ำ**

ก่อด้วยอิฐยกเป็นกำแพงสูง มีความหนาเป็นพิเศษ เป็นที่เก็บกักน้ำ ตรงพื้นจะสังเกตเห็นท่อน้ำดินเผาฝังอยู่เป็นจำนวนมาก เพื่อจ่ายน้ำให้ตามตึกและพระที่นั่งต่างๆ ทั่วเขตพระราชฐาน น้ำซึ่งนำมาเก็บกักในถังน้ำนี้เป็นน้ำซึ่งไหลมาตามท่อดินเผาจากอ่างซับเหล็กซึ่งเป็นอ่างเก็บน้ำกลางหุบเขาอยู่ไม่ไกลจากตัวเมืองลพบุรีมากนัก บันทึกชาวฝรั่งเศสกล่าวว่า ระบบการจ่ายน้ำเป็นผลงานของชาวฝรั่งเศสและอิตาลี เมื่อทำงานชิ้นนี้สำเร็จ สมเด็จพระนารายณ์มหาราชได้พระราชทานรางวัลให้เป็นจำนวนมาก

----------------------