**ตึกพระประเทียบ**

*หมู่อาคารสำหรับเจ้านายฝ่ายใน*

ตั้งอยู่บริเวณหลังหมู่พระที่นั่งพิมานมงกุฎ ลักษณะเป็นอาคารทรงตึกสูง ๒ ชั้น ผสมผสานสถาปัตยกรรมไทยกับตะวันตก มีทั้งหมด ๘ หลัง ขนาดเท่ากัน ตั้งเรียงแถว จำนวน ๒ แถว หลังคาปูด้วยกระเบื้องดินเผา มีประตูทางเข้าเป็นช่องรูปโค้งแบบตะวันตก มีบันไดทางขึ้นลงอาคารแต่ละหลังด้านในมีห้องโถงใหญ่และระเบียงทางเดินยาวตลอดแนวของห้อง

ตึกพระประเทียบเป็นที่ประทับของพระมเหสีและเจ้านายผู้หญิง และอีกส่วนหนึ่งเป็นที่อยู่ของข้าราชบริพารฝ่ายในซึ่งเป็นผู้หญิงทั้งหมดที่ตามเสด็จพระบาทสมเด็จพระจอมเกล้าเจ้าอยู่หัวมาประทับแรม ณ พระนารายณ์ราชนิเวศน์ บริเวณนี้จึงเป็นเขตหวงห้ามในยุคสมัยของพระองค์

--------------------