**ธรรมาสน์**

หมายถึงที่นั่งสำหรับพระสงฆ์แสดงธรรม ธรรมาสน์หลังนี้ได้มาจากวัดมณีชลขันธ์ อำเภอเมือง จังหวัดลพบุรี เดิมชื่อวัดเกาะแก้ว เป็นวัดเก่าแก่ที่ไม่ปรากฏหลักฐานการสร้างที่ชัดเจน สันนิษฐานกันว่าวัดนี้สร้างขึ้นในสมัยสมเด็จพระนารายณ์มหาราช ซึ่งมีความงดงามและฝีมือประณีตมาก มีการประดับรูปพรหมพักตร์บริเวณส่วนยอด และมีจารึกอักษรไทยเขียนลงบนแผ่นไม้ทรงสี่เหลี่ยมซึ่งอยู่ติดกับองค์ธรรมาสน์ ระบุข้อความเกี่ยวกับชื่อผู้สร้าง วันเวลาที่สร้าง และค่าใช้จ่ายในการสร้าง ดังนี้

“วันอังคารขึ้น ๑ ค่ำ เดือนอ้าย คำพุทธศักราช ๒๒๒๕... พุทธไสยศักราช ๑๐๔๓ จอตรีนิศกบ่ายแล้วประมาณ ๒ โมง เมืองธรรมนั้นได้ไม้ ๒ ต้น ต้นๆ หนึ่งยาว ๔ วา หน้า ๑๘ นิ้ว ยาว ๕ วา หน้า ๑๔ นิ้ว เป็นเงิน ๒ บาท ๒ ตำลึง ค่าเหล็ก ๓ บาท ๓ สลึง ๑ เฟื้อง ... เป็นเงิน ๕ บาท จ้างสลักเป็นเงิน ๗ ตำลึง ๒ บาท ๑ สลึง... แม่ออกจันค่าสลัก ๓ ตำลึง ค่ารักเป็นเงิน... ค่าทอง... ค่าสลัก... ค่ากระจก... ศิริเงินแม่ออกจัน เป็นเงิน...

ขุนกวีเทพบาลราชรักษา ค่าไม้ค่าสลักค่ารักค่าทองเป็นเงิน ๗ ตำลึง ๒ บาท ๑ สลึง ๑ เฟื้อง ค่ากระจกศิริ... เป็นเงิน...”

---------------------

อ้างอิงภาพลำดับที่ 4 : [pk69lb](http://pitbullzone.com/community/profile/3953/pk69lb). (2554). pitbull lover กับสแปรช ช่วยน้ำท่วมที่ลพบุรี. ธันวาคม 4, 2560, from pitbullzone website: http://pitbullzone.com/community/discussion/25316/pitbull-loverกับสแปรช-ช่วยน้ำท่วมที่ลพบุรี/p1