**ธรรมจักร**

ธรรมจักรหมายถึงพระธรรมคำสั่งสอนขององค์พระสัมมาสัมพุทธเจ้า แสดงถึงสัญลักษณ์การเผยแผ่พระพุทธศาสนาที่ไปปรากฏยังสถานที่ต่างๆ ธรรมจักรปรากฏที่ใดย่อมเปรียบเหมือนการตั้งมั่นของพระพุทธศาสนา ณ ที่นั้น คล้ายจักรรัตนะของพระมหาจักรพรรดิที่หมุนไปเพื่อเผยแผ่พระราชอำนาจ จักรรัตนะหยุด ณ ที่ใด ที่แห่งนั้นย่อมอยู่ภายใต้พระราชอำนาจของพระองค์

ธรรมจักร มีมาแล้วตั้งแต่สมัยอินเดียโบราณพุทธศตวรรษที่ ๓-๖ (ราว ๒,๓๐๐ – ๒,๐๐๐ ปีมาแล้ว) ดังปรากฏหลักฐานของเสาพระเจ้าอโศกและภาพสลักบนรั้วสถูปที่สาญจี สำหรับดินแดนประเทศไทยพบแพร่หลายในวัฒนธรรมทวารวดี เช่น เมืองโบราณอู่ทองเมืองนครปฐม เมืองลพบุรี เป็นต้นการประดิษฐานธรรมจักรที่เป็นภาพสลักหินจะตั้งอยู่บนหัวเสา มีแท่นฐานรองรับ มักพบคู่กับกวางหมอบเสมออันเป็นสัญลักษณ์ของการแสดงปฐมเทศนา คือตอนพระพุทธเจ้าโปรดปัญจภัคคีย์ที่ป่าอิสิปตนมฤคทายวัน แขวงเมืองพาราณสี นอกจากนี้บริเวณส่วนประกอบต่างๆ ของธรรมจักร เช่น เสา ฐานรองรับซี่กง มักพบจารึกระบุคัมภีร์ต่างๆ อันเป็นหัวใจสำคัญในพุทธศาสนาปรากฏอยู่เสมอ

--------------------

อ้างอิงภาพลำดับที่ 2 : ศ.ม.จ. สุภัทรดิศ ดิศกุล. ธรรมจักรศิลา ศิลปทวารวดี. ธันวาคม 4, 2560, from thapra.lib.su.ac.th website: http://www.thapra.lib.su.ac.th/supatlib/picture2.php?check=word&keyword=%E0%B8%97%E0%B8%A7%E0%B8%B2%E0%B8%A3%E0%B8%A7%E0%B8%94%E0%B8%B5.

อ้างอิงภาพลำดับที่ 3 : พนมบุตร จันทรโชติ. (2550) นำชมพิพิธภัณฑสถานแห่งชาติ อู่ทอง และเรื่องราวสุวรรณภูมิ : ต้นกำเนิดพุทธศิลป์ในประเทศไทย. บริษัท อมรินทร์พริ้นติ้งแอนด์พับลิชชิ่ง จำกัด (มหาชน): กรมศิลปากร.