**พระพุทธรูปปางสมาธิ**

วัสดุ : หินทราย

รูปแบบศิลปกรรม : ศิลปะลพบุรี

การกำหนดอายุ : ปลายพุทธศตวรรษที่ ๑๘ - ๑๙

ประวัติ : นำมาจากพระนครศรีอยุธยา

พระพุทธรูประทับนั่งขัดสมาธิราบ พระพักตร์รูปสี่เหลี่ยม ขมวดพระเกศาใหญ่บนอุษณีษะรูปทรงกรวย พระขนงโก่งเล็กน้อยและยาวต่อกันเป็นปีกกา พระเนตรสลักเป็นเส้นพระเนตรพระนาสิกแบนใหญ่ พระโอษฐ์แบะหนา พระหนุ (คาง) เป็นร่องชายสังฆาฏิยาวลงมาจรดพระนาภีปลายตัดเป็นเส้นตรง มีบั้นพระองค์ (เอว)ใหญ่ผายออกทั้ง ๒ ข้าง อันแสดงถึงอิทธิพลจากศิลปะเขมรอย่างแท้จริง

ศิลปะเขมรที่ปรากฏในพระพุทธรูปองค์นี้ เป็นการผสมผสานระหว่างศิลปะนครวัดกับศิลปะบายน ซึ่งเป็นอิทธิพลศิลปะเขมรที่พบในประเทศไทย อันเป็นรูปแบบศิลปะที่นิยมทำและพบควบคู่กันมาเสมอ ดังนั้นจึงกำหนดพระพุทธรูปองค์นี้เป็นศิลปะลพบุรี มีอายุราวปลายพุทธศตวรรษที่ ๑๘ -๑๙ (ประมาณ ๘๐๐ – ๙๐๐ ปีมาแล้ว)

---------------------