**บทวีดิทัศน์ : พระมาลัย**

Duration : 2 นาที

|  |  |
| --- | --- |
| **ภาพ** | **เสียง** |
| Super : คัมภีร์พระมาลัย    Super : คัมภีร์พระมาลัย    Super : คัมภีร์พระมาลัย    Super : จิตรกรรมฝาผนังพระมาลัยท่องแดนนรก วัดดุสิดารามวรวิหาร    Super : จิตรกรรมฝาผนังพระมาลัยท่องแดนนรก วัดหนองยาวสูง | พระมาลัยเป็นชื่อของพระอรหัตถ์สาวกองค์หนึ่งในพระพุทธศาสนา มีเรื่องราวปรากฏอยู่ในมาลัยสูตร อันเป็นสูตรนอกพระไตรปิฎก แต่งขึ้นเป็นนิทานธรรม เพื่อเป็นคติในการสั่งสอนศาสนา จากเนื้อหาความเป็นมาของพระมาลัยประกอบไปด้วยบุญญาภินิหารเป็นที่น่าประทับใจ พระมาลัยจึงได้รับความเคารพนับถือและเผยแผ่เรื่องราวไปอย่างกว้างขวาง  เรื่องราวกล่าวว่า พระมาลัยได้ลงไปในนรกและสอนธรรมโปรดชาวนรก ท่านได้ไปรู้ไปเห็นว่าสัตว์นรกถูกลงโทษตามผลกรรมตามนรกขุมต่างๆ อย่างไรบ้าง  หลังจากกลับคืนสู่โลกมนุษย์แล้ว พระมาลัยได้รับดอกบัวจากชายยากจนคนหนึ่ง พระมาลัยนำดอกบัวนั้นไปบูชาพระเจดีย์จุฬามณีบนสวรรค์ชั้นดาวดึงส์ และสนทนากับพระอินทร์ ได้สอบถามพระอินทร์เรื่องการประกอบกรรมดี การบำเพ็ญกุศลต่างๆ พระศรีอาริยะเมตไตรยมาร่วมสนทนาด้วย พระศรีอริยเมตไตรยได้ฝากคำของท่านมาถึงชาวโลกมนุษย์ว่าให้สร้างบุญกุศล ทำแต่คุณงามความดีไว้ ก็จะได้รับผลจากคำสอนของท่านเมื่อท่านมาสู่โลกนี้ในอนาคต  เมื่อพระมาลัยกลับคืนสู่โลกมนุษย์แล้วก็นำเรื่องที่ท่านพบเห็นในนรกและสวรรค์ รวมทั้งคำสอนของพระศรีอริยเมตไตรยมาบอกกล่าวแก่มนุษย์  เรื่องพระมาลัยแบ่งออกเป็น 4 ภาค คือ ภาคท่องแดนนรก ภาคท่องแดนมนุษย์ ภาคท่องแดนสวรรค์ และภาคท่องแดนศาสนาพระศรีอาริย์ |